Attila Korodi este cunoscut pentru pasiunea sa pentru mersul pe bicicleta. Singurul ministru care umbla cu bicicleta pliabila in portbagaj, ca sa nu rateze niciodata un moment propice pentru pedalat, militeaza pentru transportul pe doua roti desi stie ca schimbarea mentalitatii este un proces de durata.



„Merg foarte des cu bicicleta. Am intotdeauna in portbagaj o bicicleta pliabila. Am de 7 ani aceeasi bicicleta. Daca ai o bicicleta buna, te tine ani intregi. Fac si Mountain Bike la nivel de amator, merg la concursuri, face parte din distractia la care am acces.”



Pentru a da un exemplu, ministrul mediului venea deseori la birou, in mandatul trecut, pe bicicleta. Recunoaste ca infrastructura nu le permite biciclistilor sa se desfasoare, tocmai de aceea anunta la Dietetik ca de anul aceasta in Bucuresti ar putea exista benzi pentru biciclisti pe strada.

Attila Korodi spune ca Primaria Municipiului Bucuresti deja a facut o prima evaluare tehnica si a pregatit un proiect.

Esti pe dietetik.ro, locul in care afli cum sa traiesti sanatos si ce diete ti se potrivesc!

„In Bucuresti, pe termen lung se rezolva situatia numai prin infrastructura. Daca gasim varianta juridica prin care sa finantam un proiect pilot, vom incerca anul acesta sa finantam un proiect in Bucuresti care include atat infrastructura, insemnand benzi separate pe sosea si puse in siguranta, cat si sisteme de rent and sharing de biciclete – similare cu cele pe care le gasim in diferite capitale sau orase mari din Europa.”

Sursa Foto : Razvan Chirita/Mediafax Foto



Masinile care parcheaza pe banda de biciclete vor fi amendate



"Oricine trebuie sa poata sa mearga pe bicicleta in siguranta, nu doar curajosii" este de parere Attila Korodi. Ministrul mediului spune ca este nevoie de spatii pentru biciclete pe marginea soselelor, nu pe trotuare iar acele benzi trebuie sa fie intotdeauna in siguranata, sa nu parcheze nimeni. „Cine parcheaza sa fie amendat de politia locala pentru ca are dreptul si trebuie sa o faca. Aceste benzi vor trebui sa fie asigurate intr-un mod asemanator cu ce gasim pe Buzesti, dar nici acolo nu putem spune ca este o situatie ideala” mai precizeaza ministrul



Ministrul mediului combate stresul pedaland



Attila Korodi spune ca mersul pe bicicleta este modul in care se relaxeaza cel mai bine. „Mai ales oamenii care lucreaza in birouri sub un stres foarte puternic, daca nu fac miscare, la un moment dat clacheaza sau au probleme de sanatate. Asa incerc eu sa aduc un echilibru.’



Care este argumentul suprem prin care incearca sa ii convinga Attila Korodi pe oameni sa aleaga transportul pe doua roti? Sanatatea. ”Sa-si dea seama ca o miscare de o jumatate de ora te ajuta sa reduci grijile pe care le vezi de marimea unor munti, in niste probleme de dimensiunea pietrisului. Aceasta este diferenta intre o viata plina de miscare si una dusa numai in fata televizorului si sub imperiul stresului de la munca” spune ministrul mediului.

Sursa Foto : Razvan Chirita/Mediafax Foto



In Bucuresti poti sa Biciclesti sambata de la ora 12:00



Campania „BICICLESTI”, lansata de Gandul si ProSport, in septembrie 2013, continua. Dupa ce anul trecut mii de oameni au raspuns campaniei, sustinand-o pe internet si in strada, din acest week-end, bucurestenii, si nu numai, sunt invitati din nou sa faca miscare curata, cu bicicletele si cu rolele, sau, pur si simplu, sa iasa la pomenada pentru cateva ore. Sambata, 29 martie, va asteptam pe Bulevardul Kiseleff, incepand cu ora 12.00.



Ministrul mediului, Attila Korodi saluta initiativa Gandul si ProSport, pentru ca sprijina initiativele prin care oamenii sunt adusi catre transportul pe doua roti. Ministrul mediului crede ca numai prin astfel de actiuni oamenii din marile orase pot fi adusi mai aproape de bicicleta.

Sursa Foto : Razvan Chirita/Mediafax Foto

„Pe buna dreptate, la un trafic foarte intens oamenii sunt rezervati sa iasa cu bicicletele. Ies cateodata in parc, dar este un efort. Stiu ca exista o mica „razbunare” a omului atunci cand poate sa stapaneasca o sosea pe care merg, pe minut, sute de masini. Cred ca aceste initiative de a inchide Kiseleff-ul si de a da drumul la libera miscare pentru pietoni si pentru biciclisti sunt foarte importante.”



Ministrul mediului este increzator ca Bucurestiul ar putea concura cu Parisul sau Viena la capitolula infrastructura peste 10 ani. Attila Korodi crede ca pot fi anumite zone in care vom vedea si semafoare pentru biciclisti. „Nu este pana la urm? un efort foarte mare, pur si simplu trebuie sa ai anumita deschidere de mentalitate pe tema aceasta.”

